Erika petrolio-ontzia

Erika petrolio-ontzia izan zen. 1975ean Japonian eraikitako Maltako komenientzia-banderarekin, Tevere Shipping enpresaren jabetzakoa eta Panship Management and Services Srl enpresak kudeatua zegoen. 1999ko abenduaren 12an petrolio-ontzia denborale baten erdian, bitan zatitu eta hondoratu zen. Marea beltz handia eragin zuen Bretainiako (Frantzia) kostaldean. Gertakariaren unean, TTC enpresak pleitatuta zegoen (Total Transport Corporation). 

 Ezbeharra 
1999ko abenduaren 12an, Bretainiako kostaldean Erika petrolio-ontzia erdibitu zen ekaitzaren ondorioz, 20.000 tona fuel isuriz itsasoan. Kutsadurak 300.000 hegazti hil zituela kalkulatzen da. Ezbeharraren ondorioz, Europako Batzordeak hainbat araudi proposamen egin zituen, batez ere petrolio-ontzien ikuskapenaren eta segurtasunaren inguruan.https://www.argia.eus/efemerideen-kanala/bretainiako-kostaldean-erika-petrolio-ontzia-erdibitu-zen-ekaitzaren-ondorioz-20000-tona-fuel-isuriz-itsasoan

 Epaiketa 
2007ko urtarrilean, Parisko auzitegi korrekzionalak epaia eman zuen, eta Total enpresa, armadorea, petrolio-ontziaren kudeatzailea eta Italiako Rina ziurtapen-sozietatea (ontziaren ikuskapen teknikoen arduraduna) zigortu zituen 192 milioi euro kolektiboki ordaintzera marea beltzaren biktimentzako kalte-ordainetan. Epai berak absolbitu egiten zituen kapitaina, Karun Mathur, eta salbamendu-zerbitzuko ofizialak, arduragabekeriaz jokatzea leporatzen baitzitzaien.

Epaia historikoa zen, Frantzian lehen aldiz "kalte ekologikoaren" kontzeptua ezartzen duelako.

 Erreferentziak 

 Kanpo estekak 
 :Istripuaren gaineko Frantziako Gobernuaren orria.
 :Ecologistas en Acción erakundearen artikulua.

Kategoria:Petrolio-ontziak
Kategoria:1975
Kategoria:Bretainiako historia
Kategoria:Marea beltzak
Kategoria:Itsas istripuak
Kategoria:TotalEnergies
Kategoria:Japonian eraikitako itsasontziak
Kategoria:Ontzi-hondakinak